Ласла Ковач (палітык)

Ласла Ковач (; нар. 3 ліпеня 1939) — венгерскі палітык, міністр замежных спраў Венгрыі (1994—1998 і 2002—2004), еўрапейскі камісар па справах падаткаабкладання і мытні (2004—2010).

 Біяграфія 
Атрымаў сярэднюю хіміка-тэхналагічную адукацыю, пазней скончыў вячэрняе аддзяленне універсітэта эканамічных навук імя Карла Маркса (1968) і партыйную школу. Працаваў у фармацэўтычнай прамысловасці, затым у венгерскім камсамоле, а з 1975 — на розных пасадах у міжнародным аддзеле ВСРП.

У 1986—1989 гадах Ковач быў намеснікам міністра замежных спраў ВНР. У 1990 Ковач увайшоў у прэзідыум ВСП — пераназванай ВСРП. У 1994 годзе, пасля прыходу ВСП да ўлады, стаў міністрам замежных спраў (кабінет Дзьюла Хорна). У 1995 годзе быў таксама старшынёй АБСЕ.

Пасля пераходу сацыялістаў у апазіцыю, Ковач ў 1998 годзе быў абраны галоўнай ВСП, а таксама да 2000 года ўзначальваў фракцыю партыі ў парламенце Вугоршчыны. Пасля прыходу сацыялістаў да ўлады ў 2002 годзе паўторна стаў міністрам замежных спраў Венгрыі ў кабінетах Петэра Медзьеши і Ферэнца Дьюрчаня. Ковач сышоў з пасадаў міністра і старшыні партыі ўвосені 2004, каб заняць пасаду еўрапейскага камісара па справах падаткаабкладання і мытні. Першапачаткова Ковач быў вылучаны на пасаду міністра па справах энергетыкі, але пасля таго, як выявілася яго дрэннае знаёмства са сваёй будучай пасадай, яму быў прапанаваны новы пост. У другой камісіі Барозу, сфарміраванай 9 лютага 2010 года, на месцы прадстаўніка Венгрыі яго змяніў Ласла Андар, а яго месца еўракамісара дасталася Альгірдасу Шэметі.

У 2003—2008 гадах быў віцэ-прэзідэнтам Сацыялістычнага інтэрнацыянала.

 Асабістае жыццё 
Ён ажаніўся з Марыяй Эвай Тот у 1968 г. У пары нарадзілася дачка Дора (1977 г.н.). Марыя Эва памерла ў 2013 годзе. У яго ёсць сын Ласла (2011 г.н.) ад іншых зносін. У 2015 годзе ён ажаніўся паўторна.

 Спасылкі 

Катэгорыя:Міністры замежных спраў Венгрыі
Катэгорыя:Старшыні АБСЕ